**Likumprojekta “Grozījumi likumā “Par zemes dzīlēm””   
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ar likumprojektu “Grozījumi likumā “Par zemes dzīlēm”” (turpmāk – likumprojekts) tiek pārņemtas Latvijas Administratīvo pārkāpumu kodeksā (turpmāk – LAPK) esošās tiesību normas zemes dzīļu jomā, precizējot pārkāpumu veidus un par tiem paredzēto administratīvo atbildību. Likums stājas spēkā vienlaikus ar Administratīvās atbildības likumu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts izstrādāts, lai īstenotušādos informatīvajos ziņojumos dotos uzdevumus:   1. Ministru kabineta 2014. gada 22. aprīļa sēdes protokola Nr. 24 26. § “Informatīvais ziņojums “Nozaru administratīvo pārkāpumu kodifikācijas ieviešanas sistēma””; 2. Ministru kabineta 2016. gada 13. decembra sēdes protokola Nr. 68 67. § “Informatīvais ziņojums “Nozaru administratīvo pārkāpumu kodifikācijas ieviešanas sistēmas īstenošana””; 3. Ministru kabineta 2018. gada 18. decembra sēdes protokola Nr. 60 98. § “Informatīvais ziņojums “Nozaru administratīvo pārkāpumu kodifikācijas ieviešanas sistēmas īstenošana””; 4. Ministru kabineta 2019. gada 26. novembra sēdes protokola Nr. 55 38. § “Likumprojekts “Grozījumi Administratīvās atbildības likumā””. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Pašreizējā situācija un problēmas*  2014. gada 22. aprīlī Ministru kabinetā tika apstiprināts informatīvais ziņojums “Nozaru administratīvo pārkāpumu kodifikācijas ieviešamas sistēma” (prot. Nr. 24, 26. §). Informatīvā ziņojuma 1. pielikumā minētajām ministrijām ir pienākums to kompetencē esošajos nozares likumos izstrādāt grozījumus, lai tajos tiktu ietverti administratīvie pārkāpumi un kompetentās iestādes par administratīvo sodu piemērošanu, pamatojoties uz to, ka LAPK zaudēs spēku.  Saskaņā ar Ministru kabineta 2013. gada 4. februāra rīkojuma Nr. 38 “Par Administratīvo sodu sistēmas attīstības koncepciju” 1. punktu, atbalstīti Administratīvo sodu sistēmas attīstības koncepcijas kopsavilkumā ietvertie risinājumi, t.sk., paredzot nozaru kodifikāciju.  Pašlaik esošais administratīvās atbildības regulējums attiecībā uz zemes dzīļu izmantošanas regulējošo normatīvo aktu pārkāpšanu ir ietverts LAPK 47., 55., 55.1, 56., 63. un 75.6pantā.  LAPK 47. pantā ir noteikta administratīvā atbildība par zemes dzīļu patvaļīgu lietošanu, darījumu slēgšanu, ar kuriem atklātā vai slēptā veidā tiek pārkāptas zemes dzīļu īpašuma tiesības.  LAPK 55. pantā ir noteikta administratīvā atbildība par:   * derīgo izrakteņu iegulu teritoriju patvaļīgu apbūvi; par zemes dzīļu aizsardzības noteikumu pārkāpšanu attiecībā uz apkārtējās vides, ēku vai būvju aizsardzību pret zemes dzīļu izmantošanas darbu kaitīgo ietekmi; par pazemes ūdeņu režīma novērošanas urbumu, kā arī ģeodēzisko zīmju vai licences laukuma robežpunktu iznīcināšanu; * atradņu bagāto iecirkņu izstrādāšanu izlases veidā, kuras dēļ radušies nepamatoti bilancē iekļauto derīgo izrakteņu krājumu zudumi; par virsnormatīviem derīgo izrakteņu zudumiem vai virsnormatīvu derīgo izrakteņu vērtības samazināšanu to ieguves laikā; par derīgo izrakteņu atradņu bojāšanu vai citu to krājumu racionālas izmantošanas prasību neievērošanu; * raktuvju ģeodēziskās un ģeoloģiskās dokumentācijas nozaudēšanu, noteikumu neizpildīšanu attiecībā uz likvidējamo vai konservējamo raktuvju vai urbumu sakārtošanu tādā stāvoklī, kas garantē iedzīvotāju drošību, kā arī par prasību neizpildīšanu attiecībā uz atradņu, raktuvju vai urbumu saglabāšanu konservācijas laikā.   LAPK 55.1pantā ir noteikta administratīvā atbildība par normatīvajos aktos reglamentēto zemes dzīļu izmantošanas noteikumu vai zemes dzīļu izmantošanas atļaujā (licencē) noteikto prasību pārkāpšanu.  LAPK 56. pantā ir noteikta administratīvā atbildība par zemes dzīļu ģeoloģiskās izpētes darbu noteikumu pārkāpšanu, kuras dēļ nevar tikt pareizi noteikti vai nav pareizi noteikti izpētīto derīgo izrakteņu krājumi vai derīgo izrakteņu ieguves uzņēmumu, kā arī ar derīgo izrakteņu ieguvi nesaistīto pazemes būvju celšanas vai ekspluatēšanas apstākļi; par ģeoloģiskās dokumentācijas nozaudēšanu, kā arī par zemes dzīļu tālākai ģeoloģiskajai izpētei vai atradņu izstrādāšanai nepieciešamo derīgo izrakteņu paraugu dublikātu vai urbumu seržu nozaudēšanu.  LAPK 63. pantā ir noteikta administratīvā atbildība par patvaļīgu artēzisko urbumu ierīkošanu vai ūdens ņemšanas noteikumu pārkāpšanu.  LAPK 75.6pantā ir noteikta administratīvā atbildība par:   * derīgo izrakteņu ieguves atkritumu apsaimniekošanas noteikumu pārkāpšanu; * derīgo izrakteņu ieguves atkritumu apglabāšanu neparedzētās vietās.   *Likumprojekta mērķis un būtība*  Likumprojekta mērķis ir zemes dzīļu izmantošanas nozares administratīvo pārkāpumu kodifikācija, kas stāsies spēkā vienlaikus ar Administratīvās atbildības likumu.  Likumprojekta 1. pants precizē likuma “Par zemes dzīlēm” (turpmāk – Likums) V nodaļas nosaukumu atbilstoši nodaļas saturam – “V nodaļa Radītais kaitējums zemes dzīlēm un zemes dzīļu informatīvā bāze” un 2. pants izslēdz Likuma 19. pantu, ņemot vērā, ka administratīvās atbildības jautājumi tiks regulēti atsevišķā nodaļā. Likumprojekta 3. pants precizē Likuma 21. panta nosaukumu un 4. pants izslēdz Likuma VI nodaļu, jo tai nav juridiskas nozīmes un jebkura strīda izskatīšanai jānotiek atbilstoši spēkā esošajām tiesību normām.  Likumprojekta 5. pants papildina Likumu ar jaunu VII nodaļu “VII nodaļa Administratīvie pārkāpumi zemes dzīļu izmantošanas jomā un kompetence administratīvo pārkāpumu procesā” un papildina Likumu ar 25. un 26.pantu, kuri pārņem LAPK 47. pantu, 55.1pantu un 63. pantu:   * Par zemes dzīļu izmantošanu, neievērojot prasības derīgo izrakteņu ieguvei vai zemes dzīļu monitoringa veikšanai; * Par zemes dzīļu izmantošanu bez zemes dzīļu izmantošanas licences vai bieži sastopamo derīgo izrakteņu ieguves atļaujas.   Vispārējās prasības attiecībā uz pārkāpumiem zemes dzīļu jomā pašlaik noteic Likuma 19. pants, kurā noteikts, ka personas, kas, izmantojot zemes dzīles, ir pārkāpušas šajā likumā un citos normatīvajos aktos noteiktās prasības, kā arī amatpersonas, kuras pretēji šā likuma un citu normatīvo aktu prasībām izsniegušas derīgo izrakteņu ieguves atļaujas vai zemes dzīļu izmantošanas licences, saucamas pie likumos noteiktās atbildības, un 6. panta ceturtā daļa, kurā noteikts, ka, nodrošinot zemes dzīļu racionālu izmantošanu un aizsardzību, valsts un pašvaldības šajā likumā un citos normatīvajos aktos paredzētajos gadījumos un noteiktajā kārtībā var ierobežot, apturēt vai pārtraukt jebkuru juridisko un fizisko personu darbības zemes dzīļu izmantošanā.  **Likumprojektā tiek pārņemts LAPK 47. pants, 55.1pants un 63. pants.**  **LAPK 55.1pants.**  Likumprojektā paredzēta Likuma 25. panta pirmā daļa, kas pārņem LAPK 55.1 pantu *par normatīvajos aktos reglamentēto zemes dzīļu izmantošanas noteikumu vai zemes dzīļu izmantošanas atļaujā (licencē) noteikto prasību pārkāpšanu.* Saskaņā ar Likuma 14. panta 1. punktu zemes dzīļu izmantotāju pienākums ir ievērot normatīvo aktu prasības, zemes dzīļu izmantošanas licences, bieži sastopamo derīgo izrakteņu ieguves atļaujas nosacījumus, veicot darbus, kas saistīti ar zemes dzīļu izmantošanu. Ņemot vērā minēto, Likuma 25. panta pirmā daļa noteic administratīvo atbildību par zemes dzīļu izmantošanu, neievērojot prasības derīgo izrakteņu ieguvei vai zemes dzīļu monitoringa veikšanai. Administratīvā atbildība izriet no tādu prasību neievērošanas, kas noteiktas Likumā, uz Likuma pamata izdotajos Ministru kabineta noteikumos un licencē vai atļaujā, kas būs specifiskas tieši individuālajam zemes dzīļu objektam.  Izdalāmas šādas biežāk iespējamās licencē vai atļaujā izvirzītās prasības, par kuru pārkāpšanu piemērojama administratīvā atbildība:  **Derīgo izrakteņu ieguves limita, licences laukuma robežas, derīgo izrakteņu ieguves secības pārkāpšana**. Saskaņā ar Ministru kabineta 2011. gada 6. septembra noteikumu Nr. 696 “Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība, kā arī publiskas personas zemes iznomāšanas kārtība zemes dzīļu izmantošanai” (turpmāk – MKN 696) 32. punktu licencei vai atļaujai derīgo izrakteņu ieguvei ir šādi pielikumi: zemes dzīļu izmantošanas nosacījumi; licences laukuma robeža ar robežpunktiem un Valsts vides dienesta (turpmāk – VVD) noteiktais derīgo izrakteņu ieguves limits.  Lai nodrošinātu racionālu un vides prasībām atbilstošu derīgo izrakteņu ieguvi, nepieļautu ietekmi uz īpaši aizsargājamām teritorijām vai ieguvi aizsargjoslās, licencē vai atļaujā tiek noteikts derīgo izrakteņu ieguves limits (maksimāli atļautais derīgo izrakteņu ieguves apjoms noteiktā termiņā derīgo izrakteņu atradnē vai atradnes daļā) un licences laukums (konkrētam zemes dzīļu izmantošanas mērķim paredzēts zemes dzīļu iecirknis vai arī vairāku iecirkņu vai to daļu sakopojums, kura robežas ir noteiktas zemes dzīļu izmantošanas licencē vai bieži sastopamo derīgo izrakteņu ieguves atļaujā), balstoties uz iepriekš veiktu ģeoloģisko izpēti derīgo izrakteņu ieguves atradnē.  Papildus, atsevišķos gadījumos derīgo izrakteņu ieguvi jāveic licencē noteiktā ieguves secībā, lai nepieļautu derīgo izrakteņu sajaukšanos un mazvērtīgāko izrakteņu atstāšanu objektā.  Pārkāpjot derīgo izrakteņu ieguves limitu, licences laukuma robežas vai ieguves secību, notiek neatgriezeniskas un negatīvas pārmaiņas vidē, jo derīgo izrakteņu (piemēram, dolomīts, kaļķakmens, ģipšakmens, māls u.c. derīgo izrakteņu (neatjaunojamu resursu)) atgriešana dabiskajā vidē vairs nav iespējama un tādējādi pārkāpums nav novēršams.  **Pazemes ūdens monitoringa prasību pārkāpšana.**  Derīgo izrakteņu ieguves ietvaros noteiktos gadījumos (piemēram, dolomīta, kaļķakmens, ģipšakmens, kūdras ieguves gadījumā) licencē, pamatojoties uz Ministru kabineta 2012. gada 21. augusta noteikumu “Derīgo izrakteņu ieguves kārtība” 59. punktu, tiek noteiktas pazemes ūdens monitoringa prasības, kas nepieciešams, lai novērotu, kontrolētu, analizētu un prognozētu pazemes ūdens stāvokli (līmeni, kvalitāti) noteiktā periodā (atbilstoši Likuma 1. panta 25. punkta definīcijai).  Ja netiek veikts pazemes ūdeņu monitorings atbilstoši noteiktajām prasībām (piemēram, par konkrētu laiku, vietu, mērījumu skaitu), tad vēlāk izpildītas pazemes ūdeņu monitoringa prasības vairs neatspoguļos datus uz iepriekš noteikto periodu, nebūs iespējams novērtēt nodarīto kaitējumu (radīto bīstamību videi) un uzdot par pienākumu veikt kompensējošus pasākumus. Šajā gadījumā būs izlaists konkrēts mērījums, kas, iespējams, norādītu uz būtiskām izmaiņām vai tieši otrādi uz labu stāvokli. Šādā gadījumā arī tādi administratīvajā procesā piemērojami līdzekļi kā licences vai atļaujas apturēšana, ierobežošana vai atcelšana nav efektīvi (faktiski monitoringa ierobežošana vai apturēšana), jo ir svarīgi nodrošināt nepārtrauktu monitoringa veikšanu atbilstoši prasībām.  Ņemot vērā minēto, ir nepieciešams saglabāt iespēju piemērot arī administratīvo atbildību. Ja VVD nepiemēros administratīvā procesa līdzekļus, tiks piemērots administratīvais sods. Administratīvā atbildība tiks piemērota tādos gadījumos, kad nav iespējams piemērot administratīvo procesu – pārkāpums vairs nav novēršams, rīcība ir neatgriezeniska un ar augstu bīstamības pakāpi.  Likumprojekta 5. pantā paredzētā Likuma 25.panta pirmajā daļā minēto pārkāpumu pamatojumu noteic, piemēram, Likuma 14. panta 1., 2. un 11. punkts.  Soda mērs, pārņemot LAPK 55.1 pantu, nav paaugstināts un fiziskajām personām minimālais nauda soda mērs pazemināts: fiziskajām personām no sešām līdz simt četrdesmit naudas soda vienībām, bet juridiskajām personām – no divdesmit astoņām līdz divsimt astoņdesmit naudas soda vienībām.  **LAPK 47. un 63. pants.**  Likumprojektā paredzēta Likuma 25. panta otrā daļa, kas pārņem LAPK 47. panta normu *par zemes dzīļu patvaļīgu lietošanu* un 63. panta normu *par patvaļīgu artēzisko urbumu ierīkošanu*, kas pēc būtības apzīmē zemes dzīļu izmantošanu bez zemes dzīļu izmantošanas licences vai bieži sastopamo derīgo izrakteņu ieguves atļaujas. Ņemot vērā minēto, Likuma 25. panta otrā daļa noteic administratīvo atbildību par zemes dzīļu izmantošanu bez zemes dzīļu izmantošanas licences vai bieži sastopamo derīgo izrakteņu ieguves atļaujas  Tieši šis pārkāpums visnegatīvāk ietekmē zemes dzīles, radot neatgriezenisku kaitējumu zemes dzīlēs sastopamo derīgo izrakteņu apjomam un kvalitātei, jo nav saņemti nekādi nosacījumi zemes dzīļu racionālai, vidi saudzējošai un ilgtspējīgai izmantošanai. Izmantojot zemes dzīles bez licences vai atļaujas, iespējams nodarīt kaitējumu zemes dzīļu resursiem ne tikai īpašumā, kurā notiek nesaskaņoti zemes dzīļu izmantošanas darbi, bet arī citos īpašumos, piemēram, pārkāpjot robežas un nelikumīgi iegūstot zemes dzīļu resursus blakus esošajos zemes īpašumos vai arī, iegūstot derīgos izrakteņus zem pazemes ūdens līmeņa, var samazināties ūdens pieplūde vai pasliktināties tā kvalitāte citos nekustamajos īpašumos. Vienlaikus, izraisot piesārņojumu zemes dzīlēs, var tikt nodarīts kaitējums videi un cilvēka veselībai, kā arī nelietderīgi izmantoti neatjaunojamie dabas resursi. Lai gan licences vai atļaujas saņemšanas pienākums ir noteikts normatīvajos aktos zemes dzīļu izmantošanas jomā, darbība bez licences vai atļaujas ir būtiskāks pārkāpums nekā atsevišķu prasību pārkāpšana. Ņemot vērā minēto, darbība bez licences vai atļaujas ir izdalīta un pārņemta atsevišķā Likuma 25. panta otrajā daļā ar lielāku soda apmēru, nevis attiecināta uz Likuma 25. panta pirmo daļu.  Pārņemot LAPK 47. pantu un 63. pantu, ir palielināts soda apmērs gan fiziskām personām, gan juridiskām personām. Līdz šim par LAPK 47. panta pārkāpumiem tika piemērots naudas sods fiziskajām personām no 30 līdz 350 *euro*, bet juridiskajām personām – no 70 līdz 700 *euro*. Par LAPK 63. panta pārkāpumiem – fiziskajām personām no 70 līdz 700 *euro*, bet juridiskajām personām – no 140 līdz 1400 *euro.* Pēc soda apmēra paaugstināšanas, soda mērs par Likuma 25. panta otrās daļas pārkāpumu tiek noteikts šādā apmērā: fiziskajām personām no četrpadsmit līdz divsimt desmit naudas soda vienībām, bet juridiskajām personām – no divdesmit astoņām līdz četrsimt divdesmit naudas soda vienībām.  **Pamatojums soda apmēra paaugstināšanai.** Saskaņā ar VVD statistiku pārkāpumu skaitam, kas saistīts ar zemes dzīļu izmantošanu bez licences, ir tendence palielināties. Piemēram, ja 2017. gadā tika konstatēti 10 gadījumi, kad zemes dzīles tika izmantotas bez licences, tad 2018. gadā gadījumu skaits ir palielinājies uz pusi – konstatēti jau 15 gadījumi, kad zemes dzīles izmantotas bez licences.  Līdz šim par LAPK 47. panta pārkāpumiem tika piemērots naudas sods fiziskajām personām no 30 līdz 350 *euro*, bet juridiskajām personām – no 70 līdz 700 *euro*. Hidroģeoloģiskajai izpētei tikai nodeva par zemes dzīļu izmantošanas licences saņemšanu vien sasniedz 142,29 *euro*, pārsniedzot minimālo naudas soda mēru, ko var piemērot par zemes dzīļu izmantošanu bez licences. Vienlaikus, ja plānots veikt derīgo izrakteņu ieguvi, tikai nodevas par zemes dzīļu izmantošanas licences saņemšanu ģeoloģiskajai izpētei un derīgo izrakteņu ieguvei, derīgo izrakteņu krājumu akceptēšanu un derīgo izrakteņu atradnes pases saņemšanu vien kopumā sasniedz 1814,77 *euro*, pārsniedzot maksimālo naudas soda mēru, ko var piemērot par zemes dzīļu izmantošanu bez dokumentācijas. Arī atsevišķu zemes dzīļu izmantošanas nosacījumu neievērošanas gadījumā zemes dzīļu izmantotājs var gūt saimniecisku labumu. Piemēram, prasības par atlikušo derīgo izrakteņu krājumu aprēķinu izpildes izmaksas var sastādīt ~2300 *euro*/ha[[1]](#footnote-2). Ņemot vērā minēto, pašreizējo soda apmēru nevar uzskatīt par pienākuma izpildi sekmējošu.  Papildus jāatzīmē, ka saskaņā ar Ekonomiskās sadarbības un attīstības organizācijas (turpmāk – ESAO) 2019. gada Vides raksturlielumu pārskatā minētajām rekomendācijām Latvijai ir jānosaka administratīvie naudas sodi, pamatojoties uz pārkāpuma smagumu un saimniecisko labumu, kas tiek gūts no prasību neievērošanas. ESAO pārskatā norāda, ka šobrīd Latvijā naudas sodi nav noteikti, pamatojoties uz saimniecisko labumu, ko likumpārkāpējs iegūst no neatbilstošās rīcības, un kopumā naudas sodi ir mazi[[2]](#footnote-3).  Salīdzinājumam, Igaunijā soda apmērs par derīgo izrakteņu ieguvi vai derīgo īpašību izmantošanu bez atļaujas/licences juridiskām personām noteikts līdz 400 000 *euro* (80 000 naudas soda vienības), par ģeoloģiskās izpētes veikšanu bez atļaujas vai licences – līdz 32 000 *euro* (6 400 naudas soda vienības)[[3]](#footnote-4).  Maksimālā soda mēra palielināšana šajā gadījumā palīdzētu cīnīties arī ar nelikumīgu derīgo izrakteņu ieguvi ar nolūku veikt komercdarbību un nemaksāt valstī paredzētos nodokļus par dabas resursiem.  **Zemes dzīļu izmantošana bez zemes dzīļu izmantošanas licences vai bieži sastopamo derīgo izrakteņu ieguves atļaujas.** Administratīvo atbildību par zemes dzīļu izmantošanu bez atļaujas vai licences ir paredzēts piemērot, ja:   1. licence vai atļauja nav izsniegta; 2. licence vai atļauja izsniegta, bet zemes dzīļu izmantošana tiek veikta citā licencētajā objektā vai atradnē; 3. licence izsniegta, bet tiek pārkāpts noteiktais zemes dzīļu izmantošanas veids; 4. licence vai atļauja izsniegta, bet tiek pārkāpts derīguma termiņš.   Pienākumus un gadījumus, kad personai jāsaņem licenci vai atļauju, noteic Likums un uz tā pamata izdotie normatīvie akti. Likumprojektā paredzētā Likuma 25.panta otrajā daļā minēto pienākumu saņemt licenci vai atļauju paredz, piemēram:   * Likuma 10. panta pirmā daļa, 11. panta pirmās daļas 2. punkts, 11.1 panta trešā daļa; * MKN 696 10., 57. punkts; * Ministru kabineta 2008. gada 7. jūlija noteikumu Nr. 524 “Valsts nozīmes zemes dzīļu nogabala “Dobeles struktūra” izmantošanas noteikumi” 4. un 11. punkts; * Ministru kabineta 2017. gada 8. augusta noteikumu Nr. 439 “Valsts nozīmes zemes dzīļu nogabala “Inčukalna dabasgāzes krātuve” izmantošanas noteikumi” 4. un 6. punkts; * Ministru kabineta 2015. gada 22. decembra noteikumu Nr. 805 “Noteikumi par ogļūdeņražu meklēšanu, izpēti un ieguvi” 26. punkts.   Saskaņā ar Likuma 1. panta 22. punktu zemes dzīļu izmantošanas licence ir administratīvais akts, kas tā adresātam piešķir tiesības izmantot zemes dzīles noteiktās robežās, noteiktā veidā un noteiktu laiku, ievērojot licences noteikumus. Secināms, ka licences pamatdaļu veido noteiktās robežas, veids un laiks, tādēļ šo prasību pārkāpums var tikt klasificēts kā rīcība bez licences. Tikmēr Likuma 1. panta 2.1 punkts noteic, ka bieži sastopamo derīgo izrakteņu ieguves atļauja ir administratīvais akts, kas tā adresātam piešķir tiesības izmantot zemes dzīles noteiktās robežās un noteiktu laiku, ievērojot atļaujas noteikumus. Secināms, ka atļaujas pamatdaļu veido noteiktās robežas un laiks, tādēļ šo prasību pārkāpums var tikt klasificēts kā rīcība bez atļaujas.  Ņemot vērā minēto, par licences pamatdaļu uzskatāms:   1. licencētais objekts (var būt, piemēram, zemes īpašums, noteikts urbums, zemes dzīļu nogabals, atradne) – noteiktās robežas, 2. zemes dzīļu izmantošanas veids – noteiktais veids, 3. derīguma termiņš – noteiktais laiks.   Šie nosacījumi ir iekļauti visās zemes dzīļu izmantošanas licencēs.  Par bieži sastopamo derīgo izrakteņu ieguves atļaujas pamatdaļu uzskatāms:   1. atradne – noteiktās robežas, 2. derīguma termiņš – noteiktais laiks.   Šie nosacījumi ir iekļauti visās bieži sastopamo derīgo izrakteņu ieguves atļaujās.  Vienlaikus, skaidrojot, kāpēc derīgo izrakteņu ieguves limita vai licences laukuma robeža uzskatāma par licences nosacījumu, jānorāda, ka atļauja vai licence derīgo izrakteņu ieguvei tiek izsniegta noteiktā derīgo izrakteņu atradnē. Likuma 10. panta pirmā daļa cita starpā paredz, ka uzsākt zemes dzīļu izmantošanu drīkst tikai tad, ja Ministru kabineta noteiktajā kārtībā saņemta licence: gadījumā, ja bieži sastopamo derīgo izrakteņu atradne ietilpst vairāku pašvaldību administratīvajā teritorijā vai gadījumā, kad derīgo izrakteņu atradnē papildus bieži sastopamajiem derīgajiem izrakteņiem ir akceptēti citi derīgo izrakteņu krājumi, u.c. gadījumos. Derīgo izrakteņu atradnes laukums tiek noteikts ģeoloģiskās izpētes rezultātā, kuras laikā izvērtē  derīgo izrakteņu daudzumu, kvalitāti un ieguves apstākļus un praktiskās izmantošanas iespējas. Derīgo izrakteņu ieguves limita vai licences laukuma robežu noteikšana daļēji ierobežo adresātam piešķirtās tiesības iegūt derīgos izrakteņus atradnē, jo limits nereti tiek noteikts mazāks nekā akceptētie krājumi atradnē, kā arī licences laukums nereti tiek noteikts mazāks nekā atradnes laukums. Šie nosacījumi ir iekļauti ar mērķi savstarpēji saskaņot zemes dzīļu izmantotāja un sabiedrības (vides) intereses, piemēram, lai netiktu veikta ieguve aizsargjoslās vai samazinātu ietekmi uz īpaši aizsargājamu teritoriju. Derīgo izrakteņu ieguves limits vai licences laukums nevar pastāvēt bez piešķirtajām tiesībām veikt derīgo izrakteņu ieguvi noteiktā atradnē, jo limits un licences laukums ir pakārtots iepriekš noteiktajam atradnes laukumam un atradnē akceptētajiem krājumiem. Ja zaudē spēku atradnē akceptētie krājumi un noteiktās robežas, automātiski zaudē spēku arī limits un licences laukums. Tāpat jāatzīmē, ka limits vai licences laukums netiek ietverts visās zemes dzīļu izmantošanas licencēs.  Piemēram, saskaņā ar Likuma 11. panta pirmās daļas 2. punktu zemes dzīļu izmantošanas licence jāsaņem pazemes ūdens ieguves urbumiem (neizdalot, vai tie ir spiediena vai bez spiediena ūdeņi), kas dziļāki par 20 metriem vai kuriem plānots lielāks patēriņš par 10 m3 ūdens diennaktī. Attiecīgi, ja tiek konstatēts, ka ir ierīkots ūdens ieguves urbums, kas dziļāks par 20 m, bet nepieciešamo licenci uz konkrētā ūdens ieguves urbuma ierīkošanu zemes dzīļu izmantotājs nav saņēmis, tiks piemērots administratīvais sods atbilstoši Likuma 25. panta otrajai daļai. Tāpat tiks uzskatīts, ka zemes dzīļu izmantošana veikta bez licences, ja tiks konstatēts, ka licence ir saņemta, bet ūdens ieguves urbums ierīkots, pārkāpjot kādu no licences pamatdaļas prasībām – licencēto objektu (zemes īpašums) vai termiņu (administratīvais akts zaudējis spēku), vai pārkāpts licencē noteiktais zemes dzīļu izmantošanas veids – licence ir bijusi izsniegta uz ūdens ieguves urbuma ierīkošanu, bet tā vietā veikta ūdens ieguves urbuma likvidācija.  **Likumprojektā netiek pārņemts LAPK 55. pants, 56. pants un 75.6pants.**  **LAPK 55. pants.**  LAPK 55. pantā paredzēta administratīvā atbildība *par pazemes ūdeņu režīma novērošanas urbumu iznīcināšanu*.Pazemes ūdeņu stāvokļa monitorings tiek īstenots arī valsts monitoringa programmas ietvaros, attiecīgi ierīkojot monitoringa urbumus un nodrošinot to uzturēšanu un aprīkošanu specifisku kvalitatīvo un kvantitatīvo parametru noteikšanai. Šādu monitoringa urbumu vai tā aprīkojuma iznīcināšanai ir būtiskas negatīvas sekas gan vides stāvokļa novērtēšanā, gan finansiāli. Likumprojektā šī norma netiek pārņemta, jo pazemes ūdeņu monitoringa urbumu iznīcināšana uzskatāma par svešas mantas tīšu iznīcināšanu un bojāšanu. Par šādu pārkāpumu piemērojams sods atbilstoši Krimināllikuma 185. pantam par svešas mantas tīšu iznīcināšanu un bojāšanu, līdz ar to šajā likumprojektā to iekļaut un paredzēt administratīvo atbildību nav lietderīgi.  LAPK 55. pantā spēkā esošā norma *“Par derīgo izrakteņu iegulu teritoriju patvaļīgu apbūvi”* nav pārņemta, jo apbūves jautājumus regulē teritorijas plānošanas un būvniecības normatīvie akti, līdz ar to šajā likumprojektā tos iekļaut un paredzēt administratīvo atbildību par tiem nav lietderīgi. Nav pārņemta arī minētā panta norma: “*par zemes dzīļu aizsardzības noteikumu pārkāpšanu attiecībā uz apkārtējās vides, ēku vai būvju aizsardzību pret zemes dzīļu izmantošanas darbu kaitīgo ietekmi*”, jo nav normatīvā akta, kas noteiktu šādus noteikumus attiecībā uz ēkām vai būvēm, savukārt, vides aizsardzības prasības ir noteiktas virknē citu normatīvo aktu, kuros arī tiek pārņemtas LAPK prasības. Nav pārņemta arī šajā pantā esošā norma: *“kā arī ģeodēzisko zīmju iznīcināšanu”.* Likums neregulē jautājumus par ģeodēziskajām zīmēm, tāpēc arī šajā Likumā nav iekļaujami administratīvie sodi par šo zīmju iznīcināšanu. Ģeodēzisko zīmju tīklu uztur pašvaldības un to izveidošanas un uzturēšanas prasības nosaka Ģeotelpiskās informācijas likuma 12. pants. Vienlaikus normas *“par licences laukuma robežpunktu iznīcināšanu”* pārkāpumsrisināms administratīvā procesa ietvaros. Nav pārņemta norma: “*Par atradņu bagāto iecirkņu izstrādāšanu izlases veidā, kuras dēļ radušies nepamatoti bilancē iekļauto derīgo izrakteņu krājumu zudumi; par virsnormatīviem derīgo izrakteņu zudumiem vai virsnormatīvu derīgo izrakteņu vērtības samazināšanu to ieguves laikā; par derīgo izrakteņu atradņu bojāšanu vai citu to krājumu racionālas izmantošanas prasību neievērošanu*”, jo pantā minētais ir saglabājies vēsturiski. Pašlaik nav normatīvo aktu, kuros būtu noteiktas prasības attiecībā uz iepriekš minēto derīgo izrakteņu zudumu aprēķināšanu. Turklāt atbildību par zemes dzīļu neracionālu izmantošanu paredz arī LAPK 47., 55.1 un 63. pants, kuri tiek pārņemti likumprojektā.  LAPK 55. panta norma: „*Par raktuvju ģeodēziskās un ģeoloģiskās dokumentācijas nozaudēšanu, noteikumu neizpildīšanu attiecībā uz likvidējamo vai konservējamo raktuvju vai urbumu sakārtošanu tādā stāvoklī, kas garantē iedzīvotāju drošību, kā arī par prasību neizpildīšanu attiecībā uz atradņu, raktuvju vai urbumu saglabāšanu konservācijas laikā*” nav pārņemta, jo rekultivācijas, konservācijas vai likvidācijas neveikšanas pārkāpumi ir risināmi administratīvā procesa ietvaros. Ja ir nepieciešams panākt, lai persona izpilda noteiktas normatīvajos aktos paredzētas prasības, prioritāte ir administratīvā akta izdošanai ar pienākumu atbilstošā termiņā novērst neatbilstības un izpildīt prasības[[4]](#footnote-5).  **LAPK 56. pants.**  LAPK 56. panta norma: „*Par zemes dzīļu ģeoloģiskās izpētes darbu noteikumu pārkāpšanu, kuras dēļ nevar tikt pareizi noteikti vai nav pareizi noteikti izpētīto derīgo izrakteņu krājumi vai derīgo izrakteņu ieguves uzņēmumu, kā arī ar derīgo izrakteņu ieguvi nesaistīto pazemes būvju celšanas vai ekspluatēšanas apstākļi; par ģeoloģiskās dokumentācijas nozaudēšanu, kā arī par zemes dzīļu tālākai ģeoloģiskajai izpētei vai atradņu izstrādāšanai nepieciešamo derīgo izrakteņu paraugu dublikātu vai urbumu seržu nozaudēšanu*”, likumprojektā nav pārņemts, jo ģeoloģiskās izpētes darbu noteikumu pārkāpumi, kā dēļ nav vai nevar tikt pareizi noteikti izpētīto derīgo izrakteņu krājumi, risināmi administratīvajā procesā. Vienlaikus normu – *ģeoloģiskās izpētes darbu noteikumu pārkāpšanas rezultātā nevar tikt pareizi noteikti vai nav pareizi noteikti derīgo izrakteņu ieguves uzņēmumu, kā arī ar derīgo izrakteņu ieguvi nesaistīto pazemes būvju celšanas vai ekspluatēšanas apstākļi*”, izpildi regulē būvniecības normatīvie akti.  Tieslietu ministrija ir izstrādājusi likumprojektu “Administratīvo sodu par pārkāpumiem pārvaldes, sabiedriskās kārtības un valsts valodas lietošanas jomā likums”. Minētais likumprojekts 2018. gada 2. augustā ir izsludināts Valsts sekretāru sanāksmē (Valsts sekretāru 2018. gada 2. augusta sanāksmes protokols Nr. 30, 11. §, VSS-780.) un 2019. gada 10. jūnijā iesniegts Saeimā. Minētajā likumprojektā ir ietverta administratīvā atbildība par informācijas nesniegšanu un nepatiesas informācijas sniegšanu iestādei. Ņemot vērā minēto, paredzēts, ka administratīvā atbildība par ģeoloģiskās informācijas neiesniegšanu vai nepatiesas ģeoloģiskās informācijas sniegšanu ģeoloģiskās informācijas sistēmā ir ietverta Tieslietu ministrijas izstrādātajā likumprojektā “Administratīvo sodu par pārkāpumiem pārvaldes, sabiedriskās kārtības un valsts valodas lietošanas jomā likums”.  **LAPK 75.6 pants.**  LAPK 75.6pants noteic atbildību par derīgo izrakteņu ieguves atkritumu apsaimniekošanas noteikumu pārkāpšanu, netiek pārņemts likumprojektā, jo tas ir uzskatāms par normatīvajos aktos zemes dzīļu izmantošanas jomā noteikto prasību neievērošanu, ko nosaka arī LAPK 55.1 pants, kas tiek pārņemts likumprojektā. Minētā norma netiek pārņemta Atkritumu apsaimniekošanas regulējumā, ņemot vērā, ka Ministru kabineta 2011. gada 21. jūnija noteikumi Nr. 470 “Derīgo izrakteņu ieguves atkritumu apsaimniekošanas kārtība” izdoti uz Likuma pamata un attiecas tikai uz zemes dzīlēm.  Izvērtējot pārkāpumu aktualitāti (statistiku), izmantota informācija par VVD veiktajām pārbaudēm un piemērotajiem sodiem par administratīvajiem pārkāpumiem vides aizsardzības jomā[[5]](#footnote-6) trīs gadu griezumā.  **Informācija par sodu apmēra izmaiņām:**   |  |  | | --- | --- | | **LAPK 55.1pants** | **Likuma 25.  panta pirmā daļa** | | Fiziskajām personām: 14 līdz 140 naudas soda vienības.  Juridiskajām personām: 28 līdz 280 naudas soda vienības. | Fiziskajām personām: 6 līdz 140 naudas soda vienības.  Juridiskajām personām: 28 līdz 280 naudas soda vienības. | | **LAPK 47. pants** | **Likuma 25. panta otrā daļa** | | Fiziskajām personām: 6 līdz 70 naudas soda vienības.  Juridiskajām personām: 14 līdz 140 naudas soda vienības. | Fiziskajām personām: 14 līdz 210 naudas soda vienības.  Juridiskajām personām: 28 līdz 420 soda vienības. | | **LAPK 63. pants** | | Fiziskajām personām: 14 līdz 140 naudas soda vienības.  Juridiskajām personām: 28 līdz 280 naudas soda vienības. |   Atbilstoši likumprojekta “Administratīvās atbildības likums” (Nr. 16/Lp12) 16. pantam naudas sods ir noteikta naudas summa, kas administratīvi sodītajai personai jāmaksā par izdarītu administratīvo pārkāpumu, un vienas naudas soda vienības vērtība ir pieci *euro*.  Likumprojektā paredzētais Likuma 26.pants paredz, ka administratīvo pārkāpumu procesu par pārkāpumiem zemes dzīļu izmantošanas un aizsardzības jomā, kas minēti Likuma 25.pantā, veic VVD.  Likumprojekts izstrādāts atbilstoši informatīvajā ziņojumā ietvertajām rekomendācijām. Tā pieņemšana pilnībā nodrošinās informatīvajā ziņojumā minēto nostādņu ieviešanu. |
| 3. | Projekta izstrādē iesaistītās institūcijas un publiskas personas kapitālsabiedrības | Izstrādājot grozījumus, Vides aizsardzības un reģionālās attīstības ministrija (turpmāk – VARAM) ņēmusi vērā VVD un VSIA „Latvijas Vides, ģeoloģijas un meteoroloģijas centrs” (turpmāk – LVĢMC) priekšlikumus. |
| 4. | Cita informācija | Likumprojekts 2019. gada 31. janvārī izskatīts Tieslietu ministrijas izveidotās Latvijas Administratīvo pārkāpumu kodeksa pastāvīgās darba grupas sēdē. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertais regulējums attiecas uz personām, kuras izmanto vai plāno izmantot zemes dzīles, kā arī visiem sabiedrības locekļiem kopumā. |
| 2. | Tiesiskā regulējuma ietekme uz tautsaimniecību un administratīvo slogu | *Par likumprojekta ietekmi uz vidi*  Paredzams, ka likumprojekts pozitīvi ietekmēs vidi, ņemot vērā soda palielināšanu atsevišķās pozīcijās, piemēram, par derīgo izrakteņu ieguves veikšanu bez zemes dzīļu izmantošanas licences.  *Par likumprojekta ietekmi uz veselību*  Likumprojekts paredz, ka tiek palielināts naudas soda apmērs par zemes dzīļu izmantošanu bez licences vai atļaujas, kam ir pakārtota pozitīva ietekme uz cilvēka veselību, jo gadījumi, kad zemes dzīles tiek izmantotas bez licences vai atļaujas varētu samazināties.  *Par likumprojekta ietekmi uz uzņēmējdarbības vidi*  Sagaidāms, ka negodprātīgu komersantu skaits samazināsies, jo naudas soda apmērs atsevišķos gadījumos būs lielāks, nekā prasību izpilde atbilstoši normatīvajos aktos par zemes dzīļu izmantošanu noteiktajam. Tāpat arī attiecībā uz zemes dzīļu izmantošanu, pārkāpumu uzskaitījums būs konsolidēts vienā tiesību aktā, atvieglojot uztveramību.  Likumprojektā ietvertais regulējums nerada papildu administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X | Nav precīzi aprēķināms | X | Nav precīzi aprēķināms | X | Nav precīzi aprēķināms | Nav precīzi aprēķināms |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | VVD sniedz pārskatu par konstatēto pārkāpumu skaitu un piemēroto soda naudas apmēru pēc LAPK. Minētā informācija ir pieejama VVD tīmekļvietnē[[6]](#footnote-7).  *Statistika*  VVD **2018. gadā** konstatēja 19 pārkāpumus un kopējais piemēroto soda naudu apmērs ir 5870 *euro.*  VVD **2017. gadā** konstatēja 17 pārkāpumus un kopējais piemēroto soda naudu apmērs ir 5320 *euro.*  VVD **2016. gadā** konstatēja 22 pārkāpumus un kopējais piemēroto soda naudu apmērs ir 10 200 *euro.*  *Secinājumi*  Netiek prognozēts ievērojams pieaugums sodu sankciju piemērošanā un soda naudas apmērā. Katrs pārkāpums zemes dzīļu izmantošanas un aizsardzības jomā ir izvērtējams un var būt atšķirīgs, jo atšķiras apstākļi pārkāpuma izdarīšanās laikā, kurus ņem vērā, nosakot piemērojamo soda apmēru. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav plānotas amata vietu skaita izmaiņas. | | | | | | |
| 8. Cita informācija | Nav. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam. Ieinteresētajām personām ir tiesības izteikt viedokli un sniegt rakstiskus priekšlikumus. |
| 2. | Sabiedrības līdzdalība projekta izstrādē | Likumprojekts un tā anotācija ievietoti VARAM tīmekļvietnes[[7]](#footnote-8) sadaļā “Sabiedrības līdzdalība” 2019. gada 9. jūlijā, aicinot sabiedrības pārstāvjus rakstiski sniegt viedokli par likumprojektu tā izstrādes stadijā – nosūtot to elektroniski. |
| 3. | Sabiedrības līdzdalības rezultāti | Komentāri nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, VVD un LVĢMC. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta īstenošana tiks veikta esošo cilvēkresursu ietvaros. Saistībā ar likumprojekta izpildi nebūs nepieciešams veidot jaunas institūcijas vai likvidēt, reorganizēt esošās. Likumprojekts projekts ietekmē administratīvās atbildības regulējumu (pārkāpumu sastāvus) un tā piemērošanu, ko Valsts vides dienests veiks esošo cilvēkresursu ietvaros. |
| 3. | Cita informācija | Nav. |

Vides aizsardzības un  
reģionālās attīstības ministrs J. Pūce

Gāga 67026518

[kristine.gaga@varam.gov.lv](mailto:Natālija.Cudecka-Purina@varam.gov.lv)

1. Noraksts. Derīgo izrakteņu atlikušo krājumu aprēķināšana (pieejams <https://www.google.com/url?sa=t&rct=j&q=&esrc=s&source=web&cd=8&cad=rja&uact=8&ved=2ahUKEwjSxaj80KjmAhUt6KYKHWVpDW4QFjAHegQIBBAC&url=https%3A%2F%2Fwww.lau.lv%2Ffile.php%3Ffolder%3D353%26name%3Dzinojums_derigie_izrakteni_noraksts.doc&usg=AOvVaw0o3SqoeI5O5dS3fcp_shW->) [↑](#footnote-ref-2)
2. ESAO Vides raksturlielumu pārskats par Latviju 2019 (pieejams ESAO tīmekļvietnē <http://www.oecd.org/environment/country-reviews/oecd-environmental-performance-reviews-latvia-2019.htm>) [↑](#footnote-ref-3)
3. Igaunijas sodu apmēri zemes dzīļu jomā (Pieejams tīmekļvietnē: <https://www.riigiteataja.ee/en/eli/ee/529082019019/consolide/current>) [↑](#footnote-ref-4)
4. Informatīvais ziņojums “Nozaru administratīvo pārkāpumu kodifikācijas ieviešanas sistēmas īstenošana”, 18.12.2018., 2. lpp. [↑](#footnote-ref-5)
5. Statistika par vides aizsardzības un dabas resursu izmantošanas, zvejas, radiācijas drošību un kodoldrošības kontrole (pieejams VVD tīmekļvietnē <http://www.vvd.gov.lv/publikacijas-un-statistika/statistikas-dati/>) [↑](#footnote-ref-6)
6. Skat. <http://www.vvd.gov.lv/publikacijas-un-statistika/statistikas-dati/> [↑](#footnote-ref-7)
7. Skat. <http://www.varam.gov.lv/lat/lidzd/pazinojumi_par_lidzdalibas_iesp/> [↑](#footnote-ref-8)